માનવમિત્ર, નવી દિલ્હી : તેલુગુ દેશમ પાર્ટી સરકાર દ્વારા સરકારની સામે લાવવામાં આવેલા અવિશ્વાસના પ્રસ્તાવની સાથે મોનસુન સત્રની તોફાની શરૂઆત થઇ હતી. જા કે મોનસુન સત્ર કામની દ્રષ્ટિએ આ વખતે ખુબ ફળદાયી રહ્યુ છે. વર્ષ ૨૦૦૦ બાદથી આ વખતે સૌથી વધુ કામ આ સત્રમાં થયુ છે. શુક્રવારના દિવસે સંસદનુ મોનસુન સત્ર પૂર્ણ થયુ હતુ. આ સત્ર દરમિયાન આ વખતે ખુબ સારી કામગીરી થતા સામાન્ય લોકોને પણ રાહત થઇ છે. મોટા ભાગે સંસદના સત્ર તોફાની ધાંધલ ધમાલના કારણે ધોવાઇ જાય છે.